3. การประกอบธุรกิจของแต่ละสายผลิตภัณฑ์

3.1. การรับจ้างประกอบและดัดแปลงรถยนต์ต่าง ๆ

3.1.1 ลักษณะผลิตภัณฑ์

  - ลักษณะผลิตภัณฑ์

  บริษัทฯ รับจ้างพัฒนาและดัดแปลงรถยนต์กระบะเพื่อเป็นรถสเตชั่นวากอน หรือรถอเนกประสงค์ 7
  ที่นั่ง ซึ่งจะเป็นการรับดำเนินการจากตัวแทนจำหน่ายรถยนต์ นอกจากนี้บริษัทฯ
  ยังรับดำเนินการดัดแปลงรถ และพัฒนารถใช้งานเฉพาะด้านอื่น ๆ เช่น รถตู้, รถพยาบาล,
  รถห้องเย็น และรถมินิบัส

  - ปัจจัยสำคัญที่มีผลกระทบต่อการประกอบธุรกิจ

  จากความนิยมใช้รถประเภทรถสเตชั่นวากอน หรือรถอเนกประสงค์ 7 ที่นั่ง
  ของผู้บริโภคที่เพิ่มสูงขึ้น ทำให้ตลาดรถในกลุ่มนี้จะขยายตัวอย่างรวดเร็ว
  ส่งผลให้มีการแข่งขันสูงขึ้นตาม โดยผู้ประกอบการรถยนต์ค่ายต่าง ๆ (Brand Owner)
  ให้ความสนใจในการเข้ามาทำตลาดรถยนต์ประเภทนี้มีจำนวนมากขึ้น ทำให้บริษัทฯ
  ต้องเร่งพัฒนาสินค้าและบริการให้มีคุณภาพดี สามารถตอบสนองความต้องการใช้งานของลูกค้าได้
  ในระดับราคาที่เหมาะสมและแข่งขันได้ และจากภาวะการแข่งขันที่รุนแรงขึ้น
  มีโอกาสที่จะทำให้ตลาดขยายตัวและเติบโตมากขึ้น ซึ่งจะส่งผลดีให้กับบริษัทฯ
  ในฐานะที่เป็นผู้บุกเบิกในตลาดรถกลุ่มนี้ นอกจากนี้จากการปรับภาษีสรรพสามิตใหม่ ในปี 2547
  ที่ผ่านมา ทำให้บริษัทฯ ได้ประโยชน์จากอัตราภาษีสรรพสามิตที่ถูกลง
  และยังได้รับผลจากการแก้ไขกฎกระทรวงคมนาคมในการนำรถ 3 ตอน 7 ที่นั่งมาทำรถแท็กซี่ได้
  ทำให้บริษัทฯ มีโอกาสที่จะขยายตลาดเพิ่มจากกลุ่มคนขับรถแท็กซี่
  เพราะเป็นลักษณะรถที่มีความแตกต่าง และเป็นที่ต้องการของคนใช้บริการรถแท็กซี่

3.1.2 การตลาดและภาวะการแข่งขัน

  - กลยุทธ์การแข่งขัน

  บริษัทฯ มุ่งเน้นเรื่องการพัฒนาผลิตภัณฑ์ให้มีความสวยงาม
  หลากหลายประโยชน์ใช้สอยและตอบสนองการใช้งานของลูกค้าได้ทุกกลุ่ม
  (โดยเฉพาะกลุ่มครอบครัว ซึ่งเน้นการเดินทางท่องเที่ยวต่างจังหวัดหรือใช้งานในเชิงพาณิชย์
  ตลอดจนสำหรับครอบครัวรุ่นใหม่ที่ใช้ชีวิตในเมือง)
  รวมทั้งการกำหนดระดับราคาให้คุ้มค่ากับความอเนกประสงค์ของตัวรถ
  โดยสามารถแข่งขันกับคู่แข่งขันอื่น ๆ ในตลาดได้ นอกจากนี้บริษัทฯ
  ยังมีการส่งเสริมให้มีการบริการหลังการขาย โดยมีศูนย์บริการและอะไหล่ในนามของบริษัท ไทย
  วี.พี. ออโต้เซอร์วิส จำกัด
  ซึ่งเป็นบริษัทย่อยและเป็นศูนย์กลางในการซ่อมและจำหน่ายอะไหล่ให้ลูกค้า
  รวมทั้งคอยให้คำแนะนำกับศูนย์บริการของผู้จำหน่ายอีซูซุและนิสสันทั่วประเทศ
  ซึ่งลูกค้าสามารถนำรถไปใช้บริการได้อีกเช่นกัน

  - การโฆษณาประชาสัมพันธ์

  บริษัทฯ ได้วางแผนในการโฆษณาผ่านสื่อต่าง ๆ เช่นโทรทัศน์, หนังสือพิมพ์, นิตยสาร และสื่ออื่น
  ๆ ทั้งนี้ เพื่อเป็นการสร้างภาพลักษณ์ของตราสินค้า และผลิตภัณฑ์ให้เป็นที่รู้จักอย่างแพร่หลาย
  รวมถึงรายการส่งเสริมการขายที่หลากหลายตรงตามความต้องการของผู้บริโภค
  รวมถึงการร่วมออกงานมหกรรมยานยนต์ระดับชาติปีละ 2 ครั้ง คืองานมอเตอร์โชว์
  และงานมอเตอร์เอ็กซ์โป อีกทั้งบริษัทฯ ยังให้การสนับสนุนในโครงการ TAS Contest
  ซึ่งช่วยส่งเสริมและสนับสนุนนักออกแบบรถยนต์ และตกแต่ง รถยนต์
  โดยเปิดโอกาสให้นักศึกษาและประชาชนทั่วไปที่สนใจสามารถเข้าร่วมการแข่งขัน นอกจากนี้
  ยังมุ่งเน้นการสร้างความสัมพันธ์ที่ดีกับลูกค้า ทั้งลูกค้าเก่า และลูกค้าใหม่
  โดยมีกิจกรรมเพื่อสร้างความสัมพันธ์ต่าง ๆ

  - ลักษณะลูกค้าและกลุ่มเป้าหมาย

  กลุ่มลูกค้าเป้าหมายหลัก ส่วนใหญ่จะเน้นกลุ่มที่มีครอบครัว ทั้งขนาดเล็กจนถึงขนาดใหญ่
  ซึ่งจะเป็นกลุ่มที่ประกอบอาชีพธุรกิจส่วนตัว ทั้งขนาดเล็ก กลาง และใหญ่ หรือเป็นพนักงานบริษัทฯ
  ระดับบริหาร หรือข้าราชการระดับสูง อาศัยอยู่ในเมือง อายุตั้งแต่ 30 ปีขึ้นไป
  และเป็นผู้ที่มีเหตุมีผลในการเลือกใช้สินค้าที่ให้ความคุ้มค่า

  กลุ่มลูกค้าเป้าหมายรอง จะเป็นชาย ที่ยังไม่มีครอบครัว แต่ชอบการเดินทางท่องเที่ยว
  และใช้ชีวิตกลางแจ้ง รักการผจญภัย มีเหตุมีผล

- การจำหน่ายและช่องทางการจำหน่าย

รถสเตชั่นวากอน หรือรถอเนกประสงค์ 7 ที่นั่ง จำหน่ายผ่านตัวแทนจำหน่ายรถยนต์ของ

อีซูซุ และนิสสันทั่วประเทศ

- สัดส่วนการจำหน่าย

เป็นการจำหน่ายภายในประเทศ 100% โดยเป็นเขตกรุงเทพและปริมณฑล 60% และต่าง

  จังหวัด 40%

  - แนวโน้มภาวะอุตสาหกรรม

  อุตสาหกรรมยานยนต์ไทยในประเทศมีอัตราการขยายตัวอย่างต่อเนื่อง ซึ่งในปี 2547
  มีอัตราการขยายตัวจากปี 2546 ประมาณ 24% และคาดว่าในปี 2548 จะมีการเติบโตขึ้นจากปี
  2547 ประมาณ 20-25% ซึ่งคาดว่าจะมีการผลิตอยู่ที่ประมาณ 928,081-1,134,045 คัน
  โดยเป็นการจำหน่ายในประเทศประมาณ 680,000-700,000 คัน

  - สภาพการแข่งขันในอนาคต

  อุตสาหกรรมยานยนต์ในประเทศมีอัตราการเติบโตสูงขึ้น
  และโดยเฉพาะแนวโน้มความต้องการของผู้บริโภคในประเภทรถอเนกประสงค์ก็มีมากขึ้น
  จึงทำให้ผู้ผลิตรถยนต์รายใหญ่หลายค่ายได้หันมาให้ความสำคัญกับรถประเภทนี้มากขึ้น
  ซึ่งมีการออกผลิตภัณฑ์ใหม่ ๆ ในรถประเภท 3 ตอน 7 ที่นั่งออกมากันมากขึ้น
  จึงทำให้ภาวการณ์แข่งขันรุนแรงขึ้น
  ผู้ประกอบการจึงต้องแข่งขันกันสร้างความพึงพอใจให้กับผู้บริโภค
  ทั้งการพัฒนาผลิตภัณฑ์และการบริการให้ดียิ่งขึ้น
  ซึ่งเป็นผลดีต่อผู้บริโภคที่จะมีโอกาสได้เลือกผลิตภัณฑ์ที่หลากหลายตามความต้องการของตนเอง

3.1.3 การจัดหาผลิตภัณฑ์

  - นโยบายการผลิต

  มุ่งเน้นการยกระดับคุณภาพสินค้าให้ได้ระดับมาตรฐานสากลและผลิตสินค้าให้ได้ตามความต้องการของลูกค้าในเวลาที่กำหนด

- การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ และไม่มีปัญหาเกี่ยวกับการจัดหาและผู้จำหน่ายวัตถุดิบ

  - การกำจัดวัตถุดิบ

  ในการประกอบและดัดแปลงรถยนต์จะมีกระบวนการจุ่ม/พ่นสีรถยนต์
  ซึ่งอาจทำให้เกิดน้ำเสียและกากของเสียจากการผลิต ซึ่งบริษัทฯ
  ได้แก้ไขด้วยกระบวนการของระบบบำบัดน้ำเสียตามมาตรฐานของกรมโรงงานอุตสาหกรรม
  และว่าจ้างบริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)
  เป็นผู้บริการกำจัดและบำบัดของเสีย ซึ่งเป็นบริษัทที่ได้รับสัมปทานจากกรมโรงงาน อุตสาหกรรม
  โดยที่ฝ่ายวิศวกรรมโรงงานของบริษัทฯ เป็นผู้รับผิดชอบเรื่องน้ำเสียของโรงงาน ดังนี้

1.  เดินเครื่องระบบบำบัดน้ำเสียตลอดเวลา โดยมีการใช้สารเคมีเพื่อการควบคุมดังนี้

  - โซดาไฟ : ใช้ปรับสภาพน้ำเสีย (ค่า ph) ให้เหมาะต่อการตกตะกอน

  - โพลีอลูมิเนียมคลอไรด์ : ใช้เพื่อให้น้ำเสียตกตะกอน

  - โพลิเมอร์ : ให้ตะกอนจับตัวเป็นก้อนใหญ่

2.  ตรวจคุณภาพน้ำที่บำบัดแล้วก่อนทิ้ง โดยค่าและวิธีการควบคุมมีดังนี้

  - ความเป็นกรด-ด่าง ควบคุมโดยมี ph มิเตอร์ให้อยู่ที่ 5.5-9

  - กลิ่น และตะกอน ควบคุมโดยสายตา มีโอเปอร์เรเตอร์ประจำ 1 คน

ระบบบำบัดน้ำเสียที่บริษัทฯ ดำเนินการในปัจจุบัน ประกอบด้วย 2 ระบบ คือ

1. ระบบบำบัดน้ำเสียที่มีเคมีเจือปน (Degrease) วิธีการบำบัดแบบเคมี

2. ระบบบำบัดน้ำเสียที่มีสีเจือปน (Spray Booth) วิธีการบำบัดแบบเคมี + AS

ทางบริษัทฯ ได้รับการรับรองระบบการจัดการด้านสิ่งแวดล้อม (ISO 14001) แล้ว ดังนั้น
ทางบริษัทฯได้ดำเนินการตรวจวัดคุณภาพน้ำให้เป็นไปตามกฎหมายกำหนด
โดยว่าจ้างให้บริษัทภายนอกที่ได้รับการรับรองจากกรมโรงงานอุตสาหกรรมเป็นผู้ตรวจวัด
ซึ่งมีการเก็บตัวอย่างน้ำไปตรวจสอบดังนี้

- น้ำทิ้งก่อนเข้าระบบบำบัดน้ำเสีย ตรวจเดือนละ 1 ครั้ง

- น้ำทิ้งหลังการบำบัดน้ำเสีย ตรวจเดือนละ 1 ครั้ง

- น้ำทิ้งก่อนระบายออกนอกโรงงาน ตรวจสัปดาห์ละ 1 ครั้ง

และจากผลการตรวจสอบที่ผ่านมา คุณภาพน้ำทิ้งของบริษัทฯ อยู่ในเกณฑ์มาตรฐาน

4.  งานที่ยังไม่ได้ส่งมอบ

 เป็นงานที่อยู่ระหว่างขบวนการผลิตปกติ ไม่มีงานที่ผิดสัญญาค้างส่ง

1.  การผลิตชิ้นส่วน (Press Parts)

3.2.1 ลักษณะผลิตภัณฑ์

- ลักษณะผลิตภัณฑ์

  การผลิตชิ้นส่วนขึ้นรูปโลหะสำหรับรถยนต์ รถจักรยานยนต์ เครื่องใช้ไฟฟ้า
  และเครื่องใช้ในการเกษตร เป็นต้น

- ปัจจัยสำคัญที่มีผลกระทบต่อการประกอบธุรกิจ

  การยกเลิกการบังคับใช้ชิ้นส่วนภายในประเทศ (Local Content)
  ทำให้บริษัทผู้ประกอบรถยนต์นำเข้าชิ้นส่วนเป็น CKD สำเร็จรูปแทน หากราคานำเข้า CKD
  ต่ำกว่าราคาชิ้นส่วนที่ผลิตในประเทศก็จะเป็นปัญหาต่อการแข่งขัน
  ทั้งยังประสบปัญหาราคาเหล็กโลกพุ่งตัวขึ้นสูงมากและขาดตลาด ดังนั้น
  ผู้ผลิตชิ้นส่วนในประเทศจะต้องพยายามบริหารต้นทุนการผลิตให้มีประสิทธิภาพ
  รวมทั้งเพิ่มการบริการสร้างความพึงพอใจให้กับลูกค้าทั้งด้าน Quality, Cost, Delivery
  และ Service

  บริษัท ไทยออโต้ เพรสพาร์ท จำกัด
  ได้รับการส่งเสริมจากคณะกรรมการส่งเสริมการลงทุนในกิจการผลิตชิ้นส่วนตัวถังโลหะ
  ชิ้นส่วนพลาสติก และไฟเบอร์กลาสสำหรับรถยนต์ แม่พิมพ์และอุปกรณ์จับยึด ตามบัตรส่งเสริมเลขที่
  1453 (1)/2544 ลงวันที่ 10 กรกฎาคม 2544

+-----------------------------------------------------+-------+-------+
| สิทธิประโยชน์ที่ได้รับ                                     | ปีท    | ป     |
|                                                     | ี่เริ่มต้น | ีที่สิ้นสุด |
|                                                     | ใช้สิทธิ์ |       |
+-----------------------------------------------------+-------+-------+
| 1.                                                  | ยัง    | จนกว  |
| ได้รับอนุญาตให้นำผู้เชี่ยวชา                                | ไม่เริ่ม | ่าจะขอ |
| ญหรือช่างฝีมือต่างด้าวพร้อมครอบครัวเข้ามาภายในประเทศตามจำนวน | ใช้สิทธิ์ | ยกเลิก |
| และ                                                 |       |       |
| กำหนดระยะเวลาให้อยู่ในราชอาณาจักรตามที่คณะกรรมการเห็นสมควร |       |       |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมกา     |       |       |
| รให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |       |       |
+-----------------------------------------------------+-------+-------+
| 2. ได้รับการยกเว้นอากรขาเข้าสำหรับเครื่องจักร               | ปี     | ปี     |
| ตามที่คณะกรรมการพิจารณาอนุมัติ สำหรับเครื่องจักรที่ผลิตตั้งแต่ปี     | 2544  | 2548  |
| พ.ศ. 2533                                           |       |       |
+-----------------------------------------------------+-------+-------+
| 3.                                                  | ปี     |       |
| ได้รับการยก                                           | 2545  |       |
| เว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการ |       |       |
|                                                     |       |       |
| ที่ได้รับการส่งเสริม มีกำหนดเวลา 8 ปี                       |       |       |
| นับแต่วันที่เริ่มมีรายได้จากการประกอบกิจการนั้น                 |       |       |
| ในกรณีที่ป                                             |       |       |
| ระกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |       |       |
| บริษัทสามารถนำผลขาด                                   |       |       |
| ทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น |       |       |
| ภายหลังระยะเวลาที่ได้รับยกเว้นภาษีเงินได้นิติบุคคล              |       |       |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น             |       |       |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้             |       |       |
+-----------------------------------------------------+-------+-------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม    | ปี     | ปี     |
| ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ต  | 2545  | 2553  |
| ลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |       |       |
+-----------------------------------------------------+-------+-------+
| 5.                                                  | ปี     | ปี     |
| ได้รับลดหย่อนภ                                         | 2553  | 2558  |
| าษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ |       |       |
| 50 ของอัตราปกติ มีกำหนด 5 ปี นับจากวันที่พ้นกำหนดระยะเวลา    |       |       |
| ตามข้อ 3                                             |       |       |
+-----------------------------------------------------+-------+-------+
| 6. ได้รับลดหย่อนอากรขาเข้าร้อยละ 75 ของอัตราปกติ           | ยัง    | 1 ปี   |
| สำหรับวัตถุดิบหรือวัสดุจำเป็นที่นำเข้ามาใช้ผลิตเพื่อจำหน่ายในประเทศ | ไม่เริ่ม | นับ    |
| เป็นเวลา 1 ปี นับแต่วันนำเข้าครั้งแรก                       | ใช้สิทธิ์ | แต่วันน |
|                                                     |       | ำเข้าค |
|                                                     |       | รั้งแรก |
+-----------------------------------------------------+-------+-------+
| 8.                                                  | ยัง    | 5 ปี   |
| ได้รับยกเว้นอากรขาเข้าส                                 | ไม่เริ่ม | นับ    |
| ำหรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ใช้สิทธิ์ | แต่วันน |
| 5 ปี นับแต่วันนำเข้าครั้งแรก                               |       | ำเข้าค |
|                                                     |       | รั้งแรก |
+-----------------------------------------------------+-------+-------+
| สิทธิประโยชน์ที่ได้รับ                                     | ปีท    | ป     |
|                                                     | ี่เริ่มต้น | ีที่สิ้นสุด |
|                                                     | ใช้สิทธิ์ |       |
+-----------------------------------------------------+-------+-------+
| 9. ได้รับอนุญาตให้หักค่าขนส่ง ค่าไฟฟ้า และค่าประปา จำนวน 2    | ปี     | ปี     |
| เท่าของค่าใช้จ่าย ดังกล่าวเป็นระยะเวลา 10 ปี                | 2545  | 2555  |
| นับแต่วันที่เริ่มมีรายได้จากการประกอบกิจการ                   |       |       |
+-----------------------------------------------------+-------+-------+
| 10.                                                 | ยัง    | จนกว  |
| ได้ร                                                 | ไม่เริ่ม | ่าจะหัก |
| ับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวก | ใช้สิทธิ์ | ครบร้อ |
| ร้อยละ 25 ของเงินลงทุน                                 |       | ยละ25 |
| นอกเหนือไปจากการหักค่าเสื่อมราคาตามปกติ                   |       | ข     |
|                                                     |       | องเงิน |
|                                                     |       | ลงทุน  |
+-----------------------------------------------------+-------+-------+
| 11.                                                 | ยัง    | จนกว  |
| ได้รับอน                                              | ไม่เริ่ม | ่าจะขอ |
| ุญาตให้นำหรือส่งเงินออกนอกราชอาณาจักรเป็นเงินตราต่างประเทศได้ | ใช้สิทธิ์ | ยกเลิก |
+-----------------------------------------------------+-------+-------+

3.2.2 การตลาดและภาวะ การแข่งขัน

- กลยุทธ์การแข่งขัน

  บริษัทฯ มุ่งเน้นเรื่องคุณภาพชิ้นส่วน และเพิ่มมาตรฐานด้านคุณภาพให้เป็นที่เชื่อถือ
  โดยนำระบบคุณภาพ ISO/TS 16949 เข้ามาใช้ในการบริหารคุณภาพ
  และบริษัทฯได้พยายามเพิ่มศักยภาพในการทำโครงการ Cost Reduction โดยการทำ VA/VE
  เพื่อให้มีต้นทุนที่สามารถแข่งขันได้ นอกจากนั้น ตัวแทนของบริษัทฯ
  ก็จะติดตามดูแลให้บริการและแก้ไขปัญหาต่าง ๆ ให้ลูกค้าอย่างใกล้ชิด
  เพื่อให้ลูกค้าเกิดความพึงพอใจและมีความเชื่อมั่น เพื่อสร้าง Loyalty ให้กับบริษัทฯ

- ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมาย คือ ผู้ประกอบรถยนต์ทั้งในและต่างประเทศ รถจักรยานยนต์ ผู้ผลิต
ชิ้นส่วนระดับ Tier 1, 2 ผู้ประกอบเครื่องใช้ไฟฟ้า และผู้ประกอบเครื่องใช้การเกษตร

- การจำหน่ายและช่องทางการจำหน่าย

ตัวแทนของบริษัทฯ จะเป็นผู้ติดต่อกับลูกค้าเป้าหมายโดยตรง ทั้งในและต่างประเทศ

- สัดส่วนการจำหน่าย

ในปี 2547 เป็นการจำหน่ายภายในประเทศ ประมาณ 65% และการส่งออกต่างประเทศประมาณ
35% ซึ่งเป็นการส่งออกไปจำหน่ายยังประเทศจีน ซูดาน และอิหร่าน
และมีโครงการจะขยายตลาดไปยังประเทศกาน่า และลิเบีย

- แนวโน้มภาวะอุตสาหกรรม

แนวโน้มอุตสาหกรรมชิ้นส่วนยานยนต์ มีอัตราการขยายตัวอย่างรวดเร็วต่อเนื่อง ไปใน
ทิศทางเดียวกับอุตสาหกรรมยานยนต์ ซึ่งคาดว่าในปี 2548 จะมีอัตราการขยายตัวเพิ่มขึ้น 30%
จากปีก่อน

- สภาพการแข่งขันในอนาคต

  แนวโน้มการแข่งขันในอุตสาหกรรมผลิตชิ้นส่วนที่รุนแรงขึ้น
  ประกอบกับมีบริษัทรถยนต์ยักษ์ใหญ่หลายค่ายลงทุนเพิ่มและย้ายฐานการประกอบเข้ามาประเทศไทย
  ทำให้มีคู่แข่งจากต่างประเทศ สนใจเข้ามาลงทุนมากขึ้น ทั้งญี่ปุ่น อเมริกา และยุโรป
  ซึ่งบางแห่งเป็นผู้ผลิตเดิมที่ติดตามบริษัทผู้ผลิตรถยนต์ดังกล่าวเข้ามาด้วย อย่างไรก็ตามบริษัทฯ
  ได้เพิ่มศักยภาพการแข่งขันทั้งด้านเทคโนโลยี และบุคลากร
  ซึ่งในการเพิ่มกำลังการผลิตเพื่อรองรับการขยายตัวของภาวะตลาดร่วมกับการบริหารให้สินค้ามีคุณภาพและต้นทุนที่สามารถแข่งขันได้

3.2.3 การจัดหาผลิตภัณฑ์

- นโยบายการผลิต

มุ่งเน้นการยกระดับคุณภาพสินค้าให้ได้ระดับมาตรฐานสากล
และผลิตสินค้าให้ได้ตามความต้องการของลูกค้าในเวลาที่กำหนด และราคาที่แข่งขันได้

- การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ วัตถุดิบหลักในการผลิตชิ้นส่วนยานยนต์ คือ เหล็ก
โดยราคาซื้อของปี 2547 เพิ่มขึ้นจากปี 2546 ประมาณ 30-40% สาเหตุที่ราคาของเหล็กเพิ่มขึ้น
เนื่องจาก

1. เกิดความขาดแคลนเหล็ก ผลกระทบมาจาก
ความต้องการใช้เหล็กในตลาดโลกเพิ่มขึ้นอุตสาหกรรมต่าง ๆ มีการขยายตัว
อัตราการผลิตเพิ่มขึ้นมากอย่างรวดเร็ว รวมถึงโครงการก่อสร้างต่าง ๆ ของ
รัฐบาลทั้งในและต่างประเทศ ทำให้การขยายตัวของผู้ผลิตเหล็กไม่ทันต่อความต้องการของผู้ใช้

2. จากความต้องการของตลาด จึงทำให้ราคาของ ถ่านหิน และ แร่เหล็ก รวมถึง
ค่าขนส่งขึ้นเช่นกัน

3. ราคาน้ำมันสูงขึ้น

นอกจากนี้ แนวโน้มของอุตสาหกรรมเหล็กในประเทศยังมีโอกาสขยายตัวอย่างต่อเนื่อง
โดยคาดว่าราคาเหล็กจะยังอยู่ในระดับสูงต่อเนื่อง 5-10 ปี
เพราะความต้องการใช้เหล็กทั้งในและต่างประเทศยังสูงกว่าปริมาณการผลิต
เนื่องจากเหล็กเป็นปัจจัยที่สำคัญขั้นพื้นฐานในการกระตุ้นการเติบโตภาวะเศรษฐกิจ

- การกำจัดวัตถุดิบ

  กระบวนการผลิตชิ้นส่วน จะมีวัตถุดิบเหลือใช้จากกระบวนการผลิตคือเศษเหล็ก
  ซึ่งไม่มีผลกระทบต่อสิ่งแวดล้อม

3.2.4 งานที่ยังไม่ได้ส่งมอบ

บริษัทฯ ไม่มีงานที่ยังไม่ได้ส่งมอบ

2.  การผลิตแม่พิมพ์และอุปกรณ์จับยึด (Die & Jig)

3.3.1 ลักษณะผลิตภัณฑ์

- ลักษณะผลิตภัณฑ์

  เป็นการผลิตแม่พิมพ์และอุปกรณ์จับยึดสำหรับรถยนต์ และรถดัดแปลงประเภทต่างๆ รถจักรยานยนต์
  เครื่องใช้ไฟฟ้า และเครื่องใช้ในการเกษตร เป็นต้น

- ปัจจัยสำคัญที่มีผลกระทบต่อการประกอบธุรกิจ

  อุตสาหกรรมแม่พิมพ์ เป็นอุตสาหกรรมที่ต้องใช้เงินลงทุนด้านเทคโนโลยีการผลิตที่มีลักษณะเฉพาะ
  ตลอดจนบุคลากรที่มีความชำนาญเฉพาะทาง ต้นทุนในการผลิตแม่พิมพ์ค่อนข้างสูง
  แต่ก็เป็นอุตสาหกรรมพื้นฐานของการผลิตชิ้นส่วนที่จำเป็น

บริษัท ไทยรุ่งเจนเนอรัล มอเตอร์ จำกัด
ได้รับการส่งเสริมจากคณะกรรมการส่งเสริมการลงทุนในกิจการผลิตแม่พิมพ์และการซ่อมแม่พิมพ์ &
อุปกรณ์จับยึดและการซ่อมอุปกรณ์จับยึดตามบัตรส่งเสริมเลขที่ 1272/2543 ลงวันที่ 2 มิถุนายน
2543

+-----------------------------------------------------+--------+-------+
| สิทธิประโยชน์ที่ได้รับ                                     | ปีที่เริ่มต | ป     |
|                                                     | ้นใช้สิทธิ์ | ีที่สิ้นสุด |
+-----------------------------------------------------+--------+-------+
| 1.                                                  | ปี 2543 | จนกว  |
| ได้รับอนุญาตให้นำผู้เชี่ยวชา                                |        | ่าจะขอ |
| ญหรือช่างฝีมือต่างด้าวพร้อมครอบครัวเข้ามาภายในประเทศตามจำนวน |        | ยกเลิก |
| และ                                                 |        |       |
| กำหนดระยะเวลาให้อยู่ในราชอาณาจักรตามที่คณะกรรมการเห็นสมควร |        |       |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมกา     |        |       |
| รให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |        |       |
+-----------------------------------------------------+--------+-------+
| 2. ได้รับการยกเว้นอากรขาเข้าสำหรับเครื่องจักร               | ปี 2543 | ปี     |
| ตามที่คณะกรรมการพิจารณาอนุมัติ                            |        | 2547  |
+-----------------------------------------------------+--------+-------+
| 3.                                                  | ปี 2543 | ปี     |
| ได้รับการยกเว้นภาษีเงินได้นิติบ                             |        | 2551  |
| ุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริม |        |       |
| มีกำหนดระยะเวลา 8 ปี                                  |        |       |
| นับแต่วันที่เริ่มมีรายได้จากการประกอบกิจการนั้น                 |        |       |
| ในกรณีที่ป                                             |        |       |
| ระกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |        |       |
| บริษัท                                                |        |       |
| สามารถนำผลขาดทุนประจำปีที่เกิดขึ้นในระหว่างเวลานั้นไปหักออกจาก |        |       |
| กำไรสุทธิที่เกิดขึ้นภายหลังระยะเวลาที่ได้รับยกเว้นภาษีเงินได้นิติบุคคล |        |       |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น             |        |       |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้             |        |       |
+-----------------------------------------------------+--------+-------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม    | ปี 2543 | ปี     |
| ซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ต  |        | 2551  |
| ลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |        |       |
+-----------------------------------------------------+--------+-------+
|                                                     | ปีที่เริ่มต | ป     |
|                                                     | ้นใช้สิทธิ์ | ีที่สิ้นสุด |
+-----------------------------------------------------+--------+-------+
| 5. ได้รับยกเว้นอากรขาเข้า                               | ยังไม่เร | 1 ปี   |
| สำหรับวัตถุดิบและวัสดุจำเป็นที่ต้องนำเข้าจากต่างประเทศ          | ิ่มใช้สิทธิ์ | นับ    |
| เพื่อใช้ในการผลิต เพื่อการส่งออก เป็นระยะเวลา 1 ปี           |        | แต่วันน |
| นับแต่วันนำเข้าครั้งแรก                                   |        | ำเข้าค |
|                                                     |        | รั้งแรก |
+-----------------------------------------------------+--------+-------+
| 6.ได้รับยกเว้นอากรขาเข้าส                               | ยังไม่เร | 1 ปี   |
| ำหรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ิ่มใช้สิทธิ์ | นับ    |
| 1 ปี นับแต่วันนำเข้าครั้งแรก                               |        | แต่วันน |
|                                                     |        | ำเข้าค |
|                                                     |        | รั้งแรก |
+-----------------------------------------------------+--------+-------+
| 7. ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5   | ยังไม่เร | 10 ปี  |
| ของรายได้ที่เพิ่มขึ้นจากปีก่อนจากการส่งออกเป็นระยะเวลา 10 ปี    | ิ่มใช้สิทธิ์ | นับแต  |
| นับแต่วันที่มีรายได้จากการประกอบกิจการนั้น                    |        | ่วันที่มีร |
| (เฉพาะรายได้จากการส่งออกทางตรงและการส่งออกทางอ้อม       |        | ายได้จ |
| กรณีที่มีการส่งออกผ่านผู้อื่นโดยไม่ได้นำไปผลิตต่อ)                |        | ากการ |
| ทั้งนี้รายได้จากการส่งออกของปีนั้น ๆ                         |        | ส่งออก |
| จะต้องไม่ต่ำกว่ารายได้จากการส่งออกเฉลี่ยของ 3 ปีย้อนหลัง ยกเว้น |        | ทางตร |
| 2 ปีแรก                                              |        | งและส |
|                                                     |        | ่งออกท |
|                                                     |        | างอ้อม |
+-----------------------------------------------------+--------+-------+
| 8.                                                  | ยังไม่เร | จนกว  |
| ได้รับอน                                              | ิ่มใช้สิทธิ์ | ่าจะขอ |
| ุญาตให้นำหรือส่งเงินออกนอกราชอาณาจักรเป็นเงินตราต่างประเทศได้ |        | ยกเลิก |
+-----------------------------------------------------+--------+-------+

3.3.2 การตลาดและภาวะการแข่งขัน

- กลยุทธ์การแข่งขัน

  บริษัทฯ มุ่งเน้นเรื่องคุณภาพแม่พิมพ์ เพื่อให้ผลิตชิ้นส่วนได้คุณภาพตามมาตรฐาน
  และการส่งมอบให้ลูกค้าได้ทันตามกำหนด ซึ่งได้รับการรับรองระบบคุณภาพ ISO/TS 16949
  บริษัทฯ ได้พยายามเพิ่มศักยภาพในการทำโครงการ Cost Reduction โดยการทำ VA/VE
  ตั้งแต่กระบวนการออกแบบไปจนถึงกระบวนการผลิต เพื่อให้มีต้นทุนที่สามารถแข่งขันได้
  นอกจากนั้น ตัวแทนของบริษัทฯ ก็จะติดตามดูแลให้บริการและแก้ไขปัญหาต่าง ๆ
  ให้ลูกค้าอย่างใกล้ชิด เพื่อให้ลูกค้าเกิดความพึงพอใจและมีความเชื่อมั่นเพื่อสร้าง Loyalty
  ให้กับบริษัทฯ

- ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมาย คือ ผู้ประกอบรถยนต์ทั้งในและต่างประเทศ และรถยนต์ดัดแปลง
รถจักรยานยนต์ ผู้ผลิตชิ้นส่วนระดับ Tier 1, 2 และผู้ประกอบเครื่องใช้ไฟฟ้า

- การจำหน่ายและช่องทางการจำหน่าย

ตัวแทนของบริษัทฯ จะเป็นผู้ติดต่อกับลูกค้าเป้าหมายโดยตรง ทั้งในและต่างประเทศ

- สัดส่วนการจำหน่าย

ในปี 2547 เป็นการจำหน่ายภายในประเทศ 100%

- แนวโน้มภาวะอุตสาหกรรม

  แนวโน้มอุตสาหกรรมแม่พิมพ์ยานยนต์ก็มีอัตราการขยายตัวอย่างต่อเนื่อง เนื่องจากเป็น
  อุตสาหกรรมพื้นฐานของการผลิตชิ้นส่วน และบริษัทฯ ได้รับการติดต่อจากผู้ผลิตรถยนต์ต่างประเทศ
  ซึ่งขณะนี้อยู่ระหว่างการติดต่อเพื่อส่งออก Die & Jig ในอนาคตต่อไป

- สภาพการแข่งขันในอนาคต

  แนวโน้มการแข่งขันในอุตสาหกรรมแม่พิมพ์ ซึ่งมีผู้ผลิตรายใหญ่และปานกลางอยู่จำนวนหนึ่ง
  มีความสามารถในการผลิตแม่พิมพ์ที่ดี
  การแข่งขันโดยส่วนใหญ่ขึ้นอยู่กับการบริหารต้นทุนการผลิตให้มีราคาที่แข่งขันได้

3.  การจัดหาผลิตภัณฑ์

- นโยบายการผลิต

มุ่งเน้นการยกระดับคุณภาพสินค้าให้ได้ระดับมาตรฐานสากล
และผลิตสินค้าให้ได้ตามความความต้องการของลูกค้าในเวลาที่กำหนด และราคาที่แข่งขันได้

- การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ และไม่มีปัญหาเกี่ยวกับการจัดหาและผู้จำหน่ายวัตถุดิบ

- การกำจัดวัตถุดิบ

  กระบวนการผลิตแม่พิมพ์และอุปกรณ์จับยึด จะมีวัตถุดิบเหลือใช้จากกระบวนการผลิต คือ เศษเหล็ก
  ซึ่งไม่มีผลกระทบต่อสิ่งแวดล้อม

4.  งานที่ยังไม่ได้ส่งมอบ

 เป็นงานที่อยู่ระหว่างการผลิตปกติ ไม่มีงานที่ผิดสัญญาค้างส่ง

3.  การจำหน่ายรถยนต์

3.4.1 ลักษณะผลิตภัณฑ์

- ลักษณะผลิตภัณฑ์

  บริษัท ไทยอัลติเมทคาร์ จำกัด เป็นตัวแทนจำหน่ายรถยนต์ Land Rover ในเขตกรุงเทพฯ
  และปริมณฑล ภายใต้การควบคุมของ แลนด์โรเวอร์ไทยแลนด์ ซึ่งผลิตภัณฑ์ที่จำหน่ายแบ่งเป็น 3
  รุ่น ดังนี้

1.  รุ่น Freelander ซึ่งแบ่งตามลักษณะเครื่องยนต์ได้ 2 แบบ คือ

    1.  รุ่นเครื่องยนต์เบนซิน ขนาด 2,500 CC.

    2.  รุ่นเครื่องยนต์ดีเซล ขนาด 2,000 CC.

2.  รุ่น Discovery ซึ่งแบ่งตามลักษณะเครื่องยนต์ได้ 2 แบบ คือ

  2.1 รุ่นเครื่องยนต์เบนซิน ขนาด 4,000 CC.

  2.2 รุ่นเครื่องยนต์ดีเซล ขนาด 2,500 CC.

3.  รุ่น Range Rover ซึ่งแบ่งตามลักษณะเครื่องยนต์ ได้ 2 แบบ คือ

    1.  รุ่นเครื่องยนต์เบนซิน ขนาด 4,400 CC.

    2.  รุ่นเครื่องยนต์ดีเซล ขนาด 3,000 CC.

        2.  การตลาดและภาวะ การแข่งขัน

- กลยุทธ์การแข่งขัน

  มุ่งเน้นสร้างความพึงพอใจหลังการขาย และการสร้างความสัมพันธ์กับลูกค้า (Customer
  Relation Management) โดยการเน้นคุณภาพบริการหลังการขายให้มากขึ้น มีการติดตามความ
  พึงพอใจจากลูกค้าอย่างใกล้ชิด และการจัดกิจกรรมให้ลูกค้ามีส่วนร่วม เช่น การจัดคาราวาน
  เป็นต้น

- ลักษณะลูกค้าและกลุ่มลูกค้าเป้าหมาย

  เน้นกลุ่มลูกค้าทั้งหญิงและชาย อายุตั้งแต่ 30 ปีขึ้นไป ในกลุ่ม Young executive
  ที่ต้องการImage และความแตกต่าง

- การจำหน่ายและช่องทางการจำหน่าย

  บริษัทฯ จำหน่ายรถยนต์ให้แก่ลูกค้าโดยตรง โดยมีโชว์รูม 3 แห่ง คือ

1.  สำนักงานใหญ่ ตั้งอยู่เลขที่ 371 ถ.วิภาวดีรังสิต แขวงสามเสนใน เขตพญาไท กรุงเทพฯ
    ซึ่งประกอบกิจการด้านการจำหน่ายรถยนต์ ศูนย์บริการ และจำหน่ายอะไหล่

2.  สาขาบางนา ตั้งอยู่เลขที่ 7/1 ม.14 ถ.บางนา-ตราด ต.บางแก้ว อ.บางพลี สมุทรปราการ

  ซึ่งประกอบกิจการด้านการจำหน่ายรถยนต์ ศูนย์บริการ และจำหน่ายอะไหล่

3.  สาขาสารสิน ตั้งอยู่เลขที่ 180/9 ถ. วิทยุ แขวงลุมพินี อ. ปทุมวัน กรุงเทพฯ

  ซึ่งประกอบกิจการด้านการจำหน่ายรถยนต์ ศูนย์บริการ และจำหน่ายอะไหล่

  นอกจากนี้บริษัทได้จัดให้มีกิจกรรมระหว่างปีอย่างต่อเนื่อง
  เพื่อเพิ่มโอกาสในการจำหน่ายรถให้กับกลุ่มเป้าหมายอีกทางหนึ่ง เช่น
  การจัดแสดงรถในสถานที่ต่าง ๆ เช่น ตามห้างสรรพสินค้า, หมู่บ้านจัดสรรระดับค่อนข้างสูง
  เป็นต้น

- สัดส่วนการจำหน่าย

  เฉพาะในเขตกรุงเทพ และปริมณฑล มียอดจำหน่ายมากกว่า 80% ของยอดจำหน่ายทั่วประเทศ

- แนวโน้มภาวะอุตสาหกรรม

  ตลาดรถยนต์นั่งส่วนบุคคล จะยังคงเติบโตอย่างต่อเนื่องเช่นเดียวกับรถยนต์ขับเคลื่อน ขนาดเล็ก

- สภาพการแข่งขันในอนาคต

  ในปี 2548 บริษัท วอลโว่คาร์ (ประเทศไทย) จำกัด
  ได้ทำการเปิดตัวแทนจำหน่ายรถในเขตกรุงเทพฯ และปริมณฑลเพิ่มขึ้น 1-2 แห่ง
  ซึ่งทำให้การเฉลี่ยลูกค้าและการแข่งขันในด้านการจำหน่ายและบริการรถ Land Rover เพิ่มขึ้น
  ตลอดจนการปรับอัตราภาษีเพิ่มขึ้นในปี 2548 ซึ่งส่งผลกระทบทำให้ราคารถในกลุ่มของ Land
  Rover เพิ่มขึ้น
  ดังนั้นทางบริษัทต้องเน้นในด้านที่บริษัทมีประสบการณ์และความเข้าใจในตัวสินค้าที่ดีกว่าในการแข่งขันกับตัวแทนที่เกิดขึ้นใหม่
  โดยเน้นความพึงพอใจในคุณภาพงานบริการอย่างจริงจัง

3.4.3 การจัดหาผลิตภัณฑ์

  บริษัทฯในฐานะตัวแทนจำหน่ายของบริษัทผู้นำเข้าและผลิตรถยนต์ Land Rover
  บริษัทฯจะสั่งซื้อรถจาก บริษัท วอลโว่คาร์ (ประเทศไทย) จำกัด โดยผ่านแผนกของ
  แลนด์โรเวอร์ ไทยแลนด์ ซึ่งปัจจุบันเป็นส่วนหนึ่งของบริษัท วอลโว่คาร์ (ประเทศไทย) จำกัด

3.4.4 งานที่ยังไม่ได้ส่งมอบ

บริษัทฯ ไม่มีงานที่ยังไม่ได้ส่งมอบ

4.  การจำหน่ายอะไหล่ อุปกรณ์และบริการ

3.5.1 ลักษณะผลิตภัณฑ์

- ลักษณะผลิตภัณฑ์

  เป็นศูนย์บริการหลังการขาย จำหน่ายอะไหล่และอุปกรณ์ตกแต่ง สำหรับรถยนต์ดัดแปลง

ของบริษัท ไทยรุ่งยูเนี่ยนคาร์ จำกัด (มหาชน) และการซ่อมสีตัวถังรถยนต์ทั่วไป

- ปัจจัยสำคัญที่มีผลกระทบต่อการประกอบธุรกิจ

  หากภาวะเศรษฐกิจทั่วไปชะลอตัว
  จะส่งผลกระทบต่อปริมาณความต้องการในการซื้ออุปกรณ์และอะไหล่
  และอาจจะชะลอการซ่อมบำรุงรถไปให้ช้าลงเพื่อลดค่าใช้จ่าย

3.5.2 การตลาดและภาวะ การแข่งขัน

- กลยุทธ์การแข่งขัน

  บริษัทฯ มุ่งเน้นเรื่องมาตรฐานคุณภาพด้านบริการ
  ให้ลูกค้าเกิดความพึงพอใจและมีความเชื่อมั่นในบริการ โดยนำระบบคุณภาพ ISO9001:2000
  เข้ามาใช้ในการบริหารคุณภาพด้านบริการ นอกจากนี้ บริษัทฯ
  ยังได้วางแนวทางในการขยายการบริการให้กว้างขึ้นในด้านการซ่อมสีตัวถังรถยนต์
  และบริษัทฯได้พยายามเพิ่มศักยภาพด้านเทคโนโลยี และเครื่องมือที่ทันสมัยในการให้บริการ
  ตลอดจนบุคลากรที่มี ประสบการณ์ เพื่อสร้างความมั่นใจให้กับลูกค้า
  และพยายามสรรหาอุปกรณ์ตกแต่งรถประเภทใหม่ ๆ ที่มีความหลากหลายและทันสมัย
  เพื่อสร้างความแตกต่างให้รถดูสวยงามยิ่งขึ้น และตรงตามความต้องการของลูกค้า
  เพื่อเพิ่มรายได้ให้กับบริษัทฯ

- ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมาย คือ ลูกค้าทั่วไปที่ซื้อรถยนต์ดัดแปลงของบริษัท ไทยรุ่งยูเนี่ยนคาร์ จำกัด
(มหาชน) ตัวแทนจำหน่ายอีซูซุ และนิสสัน ลูกค้าทั่วไปสำหรับการซ่อมตัวถังรถยนต์

- การจำหน่ายและช่องทางการจำหน่าย

กลุ่มลูกค้าเป้าหมายติดต่อกับบริษัทฯโดยตรง

- สัดส่วนการจำหน่าย

เป็นการจำหน่ายภายในประเทศ 100%

- แนวโน้มภาวะอุตสาหกรรม

อุตสาหกรรมยานยนต์มีอัตราการขยายตัวอย่างต่อเนื่อง ซึ่งในปี 2547 อัตราการขยายตัวเพิ่มขึ้น
ประมาณ 24% จากปี 2546 และคาดว่าในปี 2548 จะมีการขยายตัวอีกประมาณ 20-25 % จากปี
2547

- สภาพการแข่งขันในอนาคต

  แนวโน้มการแข่งขันในด้านการซ่อมสีตัวถังรถยนต์จะเพิ่มสูงขึ้น
  เนื่องจากมีผู้ประกอบการขนาดกลางและขนาดย่อม ให้ความสนใจที่จะดำเนินธุรกิจเป็นจำนวนมาก
  ดังนั้นการแข่งขันโดยส่วนใหญ่จึงขึ้นอยู่กับการบริหารคุณภาพและต้นทุน เพื่อสร้างความพึงพอใจ
  และความเชื่อมั่นให้กับลูกค้า

3.5.3 การจัดหาผลิตภัณฑ์

- นโยบายการผลิต

  มุ่งเน้นการยกระดับคุณภาพการบริการ เพื่อให้ลูกค้าเกิดความพึงพอใจสูงสุดทั้งด้าน
  คุณภาพและการส่งมอบ

- การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่
และไม่มีปัญหาเกี่ยวกับการจัดหาสำหรับผู้จำหน่ายวัตถุดิบ

- การกำจัดวัตถุดิบ

  การประกอบธุรกิจการจำหน่ายอะไหล่ อุปกรณ์ และบริการ วัตถุดิบที่เหลือใช้มีการจัดการดังนี้ -
  น้ำมันเครื่องใช้แล้ว ส่งให้อุตสาหกรรมน้ำมันไทยนำไปกำจัด

  - วัตถุดิบส่วนอื่น ไม่มีผลกระทบต่อสิ่งแวดล้อม

4.  งานที่ยังไม่ได้ส่งมอบ

 จะเป็นงานปกติที่อยู่ระหว่างขบวนการซ่อมแซม